[{"text_idx": "#000000", "text": "Laste, sed ne balaste... JuSKA 2014!"}, {"text_idx": "#000001", "text": "Por la tria fojo, la Junulara Sekcio de Kuba Esperanto Asocio, decidis organizi kaj realigi la Nacian Arang\u0302on de la Kuba Junularo: JuSKA, t.e Junulara Somera Komuna Arang\u0302o, fondita en 2011. Kion diri pri nia evento se mi fakte estis unu el la c\u0302efaj organizantoj? Mi informos vin, tamen, pri ties okazaj\u0302oj kaj miaj plej honestaj impresoj pri la etoso kaj kromaj impresoj au\u0306skultitaj de kelkaj partoprenintoj."}, {"text_idx": "#000002", "text": "Alig\u0302is sepdeko da partoprenantoj kaj konkrete partoprenis sesdeko da ili, el la provincoj Havano, Pinar del Ri\u0301o, Camag\u03c5\u0308ey, Santiago de Cuba, Holgui\u0301n kaj Guanta\u0301namo. Inter la c\u0302efaj programeroj pripensitaj, trovig\u0302is la Nacia Kunsido de la Junularo, c\u0302efe por priparoli pri la gejunuloj kaj Esperanto ekde nacia kaj internacia vidpunktoj, pli precize pri la stato de la kuba junulara movado, iliaj motivigoj lerni la lingvon, kaj plej tiklaj faktoj kiuj kelkfoje impulsas ilin forlasi la movadon, temo kiu kunportas nin al unu el la plej grandaj defioj kiuj nuntempe alfrontas la Amerikan Movadon : eblecojn praktike utiligi la lingvon, trovi propran spacon ene de la movado. Tre speciale, surbaze de tio, ni alvenis al gravaj interkonsentoj por trovi pliajn strategiajn solvojn por ke niaj gejunuloj dau\u0306re restu inter ni kaj agu esperante por Esperanto."}, {"text_idx": "#000003", "text": "Ekde la 9a kaj gxis la 12a de oktobro, ni kune festis senhalte, krome kelkaj el niaj junaj membroj ekzamenig\u0302is en la baza kaj meza niveloj, kaj pere de diverstipaj konkuradoj multe pli praktikis la lingvon. La partoprenintoj de la orienta provinco Santiago de Kubo preparis deklamadon koruse, de la konata poemo de Julio Baghy \u201cEstas mi esperantisto\u201d, same okazis flanke de la partoprenintoj de Havano, kiuj prezentis c\u0302i kaze, kantata koruso de populara kanto de elstara muzikgrupo nomata \u201cBona Fido\u201d, sub la titolo: \u201cLa kulpo\u201d, tradukita kaj adaptita de Maritza Gutie\u0301rrez.\nNe mankis banado en la rivero de la feriejo, kiu ebligis agrablan, ne forgeseblan kaj tute unikan etoson por uzi Esperanton, ne nur pere de kantoj, babilado, sed ankau\u0306 pere de amuzaj komunikaj kaj amikemaj ludoj."}, {"text_idx": "#000004", "text": "Ekde mia vidpunkto, ni c\u0302iuj, kiel organiza teamo de la 3a Junulara Somera Komuna Arang\u0302o, klopodis oferi al niaj esperantistoj, kaj c\u0302efe al niaj gejunuloj, ne nur bunta programo, sed familia kaj amikema etoso, pro tio, mi pensas ke ni atingis nian celon. Pejparte el la partoprenintoj restis kontentaj kun la rezultoj, ec\u0302 deziras pli! Certe ni renkontig\u0302os en Guanta\u0301namo, venont \u0301decembre, ekde la 11-14 de decembro."}, {"text_idx": "#000005", "text": "Tre speciale mi dankas al Carlos Ginarte kaj al Ronald Sa\u0301nchez, kiuj multege laboris, sendube gravaj pilieroj de nia teamo, kompreneble ankau\u0306 al la laboristo de la Feriejo \u201cBatalo de Saratoga\u201d kiuj ebligis c\u0302iumomente nian komfortan restadon en la kampadejo kaj gvidis por sukcesigo de nia evento. Laste sed ne balaste, dankon al vi c\u0302iuj partoprenintoj, organizintoj kaj kunlaborintoj, sen vi, ne havus sencon organizado de eventoj, ec\u0302 ne nia dedic\u0302o kaj laboremo. Bonvenon al c\u0302iuj, Kubo kaj sia esperanta movado c\u0302iam havas siajn brakojn malfermajn por ricevi vin!"}]